**DOCUMENT D’ALTRES ESPECIFICITATS TÈCNIQUES PARTICULARS**

**Obra**: "Execució de les obres de desplegament de fibra òptica al tram St. Feliu de Codines - Gallifa, Tiana - Montgat, Granera -B-24, Vidrà - Sta. Mª de Besora, Caldes d'Estrac - St. Vicenç de Montalt i Castellterçol – Castellcir”.

**Clau:** SPD-22248.6

L'execució de les obres es desenvoluparà seguint el Sistema Integrat de Gestió Qualitat-Medi Ambient (SIG) d’ INFRAESTRUCTURES.CAT.

En conseqüència, caldrà elaborar el Pla de Qualitat i Medi Ambient (PAQMA) establert pel SIG.

El PAQMA serà elaborat en base a l'establert al Plec de Prescripcions per a l'elaboració del Pla de Treballs, el Pla de Seguretat i Salut i el Pla de Qualitat i Medi Ambient de l'obra (PLP-55).

A efectes de l’estudi i la contractació de l’obra, el concursant haurà de considerar el contingut d’aquesta SEPARATA com a integrant del Plec de Bases per a l'adjudicació de l'obra; i la següent documentació que s’adjunta, que substitueix o complementa a la del Projecte original:

* Plec de prescripcions tècniques de materials, procediments constructius, documentació, codificació xarxa. Codi document:

ENSD\_ESPF\_001V40\_EXT\_22042024

* Banc de preus CTTI, en suport informàtic PDF.
* Documentació d’obra Executada (As-Built): ENSD\_ESPF\_016v15\_Asbuilt.docx.

En cas de discrepància entre l’esmentat en el present **ANNEX** (i els seus annexos) i qualsevol document del Projecte original, es farà prevaler l’indicat en el present **ANNEX** (i els seus annexos)**.**

#### RESUM DADES PRESSUPOSTÀRIES

|  |
| --- |
| PRESSUPOST PROJECTE  |
| Pressupost Exec. Material (PEM) 285.774,63 € |
| Despeses Generals (13%). 37.150,70 € |
| Benefici Industrial (6%) 17.146,48 €Pressupost de Seguretat i Salut 10.682,01 € |
| **Subtotal** 350.753,82 € |
| IVA (21% ) 73.658,30 € |
| **Press. Exec. Contracte (PEC) 424.412,12 €** |

**1.- PRESSUPOST**

**1.1.-** En cas que el licitador modifiqui el contingut del pressupost de detall de Seguretat i Salut de l’obra, sempre en les condicions que s’indiquen a l’apartat 1.4, haurà de traslladar l’import resultant al preu de la partida alçada inclosa al pressupost d’obra. Serà causa d’exclusió el fet que el dos imports no siguin coincidents.

Les ofertes a presentar no seran del pressupost d’aquest projecte, si no que s’ofertarà tot el Banc de Preus del CTTI amb la corresponent baixa (si s’escau) lineal a aplicar a tots els preus per igual. Així quan es formalitzi el contracte quedaran contractats tots els preus de l’esmentat Banc de Preus.

Amb els preus procedents del Banc de preus afectats amb corresponent baixa ofertada, s’avaluarà l’import del Projecte.

Per a la valoració de l’obra s’aplicaran els preus de les partides d’obra especificades en el Projecte, i si fos necessari a judici de la Direcció de l’obra, es podrà executar qualsevol altra partida del Banc de preus i se li aplicarà per a la seva valoració el corresponent preu que figuri en aquest Banc de preus contractat.

Així aplicant el Banc de preus ofertat, modificats els preus amb la corresponent baixa (si n’hi ha hagut), es determinarà l’import d’execució material de l’obra, que no inclourà la partida de Seguretat i Salut que no es veurà afectada en cap cas, per la baixa lineal a aplicar al Banc de Preus.

Sempre s’haurà de comprovar que l’import del pressupost de detall de Seguretat i Salut i l’import de la partida corresponent del pressupost de l’obra són coincidents.

La partida del pressupost de Seguretat i salut prevista en el projecte inclou el 13% de Despeses Generals i el 6% de Benefici Industrial.

**1.2-** El Banc de preus del CTTI es lliura només en format pdf.

A l’hora de fer l’oferta, el concursant no podrà modificar, a la baixa, l’import total del capítol de l’apartat de Seguretat i Salut a l’obra.

Els preus unitaris inclouen el cost de l’autocontrol de qualitat del contractista, per la qual cosa no figura a l’oferta cap partida per aquest concepte. Així els costos que es puguin derivar de l’aplicació del programa de control de qualitat previst al Projecte i als Plecs aniran a càrrec de l’Adjudicatari.

**1.3-** Referides al pressupost de detall de seguretat i salut:

* No es podran introduir modificacions en cap dels capítols que integren el pressupost que s’adjunta.
* Si el licitador vol modificar el contingut del pressupost de Seguretat i Salut, haurà de crear un nou capítol anomenat “Mesures de seguretat addicionals”. En aquest capítol pot incloure unitats existents al pressupost base de seguretat i salut mantenint el preu unitari inicial, o noves partides no considerades inicialment, amb el preu que vulgui ofertar per a la unitat. Quan hagi acabat d’ajustar el pressupost detallat, haurà de traslladar l’import d’execució material a la partida inclosa al pressupost de l’obra, per tal de mantenir la coherència. Com a resultat d’aquest procediment, no és possible ofertar un import de SiS inferior al de la base de licitació.
* S’ha de retornar omplert en format pdf dins del sobre únic juntament amb l’oferta signada.
* Tota la documentació en format pdf estarà perfectament identificada (“Pressupost de SiS”, nom de l’empresa ofertant, clau de l’obra, etc.).

**1.4.- Estructura de la presentació de l’oferta**

1. Els preus unitaris inclouran l’autocontrol de qualitat del contractista, per la qual cosa no figurarà a l’oferta cap partida per aquest concepte.
2. Quan es tingui el pressupost d’execució material de l’obra, s’afegirà el 13% en concepte de despeses generals i el 6% en concepte de benefici industrial com tradicionalment es fa. Al pressupost de SiS no se li aplicaran ni despeses generals (13%) ni Benefici industrial (6%) inclosos en el preu. Al resultat se li afegirà el 21% en concepte d’IVA per obtenir el pressupost d’execució per contracta.

**2.- CONDICIONS ADDICIONALS AL PLEC DE PRESCRIPCIONS TÈCNIQUES, QUADRES DE PREUS I PREUS DEL PROJECTE.**

A efectes de l’estudi i contractació de l’obra (i contractació del Banc de preus del CTTI) el concursant haurà de considerar com a vàlida la documentació que recullen les addendes adjuntes, que substitueixen o completen en allò que correspongui els documents del projecte següents: Plànols, Pressupost i Plec de Prescripcions Tècniques del Projecte original o del Plec que el supleix (*el Plec de prescripcions tècniques de materials, procediments constructius, documentació, codificació xarxa. Codi document: ENSD\_ESPF\_001V40\_EXT\_22042024*)

**2.1.- Addenda al Plec de condicions**

Com “Addenda al Plec de Condicions”, que prevaldrà sobre tot allò que se li oposi del Plec de Condicions del Projecte, es recullen les següents prescripcions que substitueixen, modifiquen parcialment o completen els articles dels diferents capítols del Document “Plec de Condicions Tècniques”, del Projecte anomenat en la capçalera d’aquesta SEPARATA.

**2.1.1.- Generalitats**

* Segons l’acord de Govern de la Generalitat de Catalunya de 9 de juny de 1998, s’exigeix que els productes, corresponents a les famílies de materials que es relacionen a continuació, si estan inclosos en el plec de condicions d’aquest projecte, siguin de qualitat certificada o puguin acreditar un nivell de qualitat equivalent, segons les normes aplicables als estats membres de la Unió Europea o de l’Associació Europea de Lliure Canvi.”
* “També es procurarà, en el seu cas, que els esmentats materials disposin de l’etiqueta ecològica europea, regulada en el Reglament 880/1992/CEE o bé altres distintius de la Comunitat Europea.”
* En cas d’alguna discrepància o conflicte entre aquest article 0 i qualsevol de les clàusules dels plecs de les famílies a continuació relacionades, preval aquest esmentat article.
* Relació de plecs de famílies d’elements a aplicar aquest article 0:

CIMENTS

PRODUCTES BITUMINOSOS I IMPERMEABILITZANTS EN GENERAL

ARMADURES PASSIVES D’ACER

ARMADURES ACTIVES D’ACER

FILFERROS TREFILATS LLISOS I CORRUGATS

MALLES ELECTROSOLDADES I BIGUETES SEMIRRESISTENTS

CANONADES DE PEAD

CANONADES DE PVC

CANONADES D’ACER SOLDAT HELICOÏDALMENT

**2.1.2.- Vies d’accés a les obres**

La reparació de les vies d’accés a l’obra, així com l’execució de camins provisionals d’obra, aniran a càrrec del Contractista adjudicatari, i en cap cas seran objecte de reclamació per part d’aquest.

**2.1.3.- Abocaments**

El Contractista adjudicatari no podrà abocar material procedent de l’obra sense que prèviament estigui aprovat l’abocador per la Direcció Facultativa de l’obra i per la comissió de seguiment mediambiental, en el cas que estigui constituïda.

**2.2.- Normativa aplicable**

La normativa aplicable serà la vigent.

**3.- ADMISSIBILITAT DE VARIANTS**

No s’admeten variants.

**4.- SEGURETAT I SALUT**

**4.1.-** És obligació del Contractista el compliment de tota la normativa que faci referència a la prevenció de riscos laborals i a la Seguretat i Salut en la construcció, en concret, de la Llei 31/1995, de 17 de gener, i del Reial Decret 1627/1997, de 24 d’octubre (BOE 25/10/97).

D’acord amb l’article 7 de l’esmentat Reial Decret el Contractista haurà d’elaborar un “Pla de Seguretat i Salut” en el qual desenvolupi l’Estudi de Seguretat i Salut contingut al projecte i l’adapti a les circumstàncies físiques, de mitjans i mètodes en què desenvolupi els treballs.

Aquest Pla haurà de ser aprovat pel coordinador de Seguretat i Salut abans de l’inici de les obres.

**4.2.-** El licitador haurà d’ofertar el capítol de Seguretat i Salut seguint les prescripcions detallades en la punt 1.3.

**4.3.-** La senyalització de tall de carril es durà a terme amb senyalistes. Excepcionalment es podrà autoritzar l’ús de semàfors.

L’import total de l’apartat de Seguretat i Salut ofertat pel licitador no pot ser inferior a l’import d’aquest apartat en el projecte.

**4.4.-** Podrà suspendre’s l’abonament del pressupost de Seguretat i Salut d’adjudicació en cas d’incompliment del Pla de Seguretat i Salut, previ informe del Coordinador de Seguretat i Salut/Direcció d’Obra.

**5.- ABONAMENT PARTIDES EXECUCIÓ D’OBRA**

L’abonament de les partides de l’obra que estiguin associades a una prova de validació per verificar la seva correcta execució seran abonades el 90% en la certificació corresponent a la seva execució, i el 10 % restant una vegada hagin superat els assajos corresponents de manera satisfactòria.

**6.- ALTRES**

Qualsevol cost derivat de les sol·licituds de permisos o autoritzacions per a la realització de les obres a l’Administració Central, Generalitat de Catalunya, Diputacions, Ajuntaments i altres entitats públiques o privades, titulars dels bens o serveis corresponents, com ara són taxes, arbitris, avals, etc., seran a cost del Contractista, així com els costos de la contractació externa del laboratori de control de qualitat necessari per realitzar els assajos previstos al projecte.